Bob na Zimskim olimpijskim igrama 1984.
Takmičenja u bobu na ZOI 1984. u Sarajevu održana su od 10. do 18. februara na Olimpijskoj stazi za bob i sankanje na Trebeviću. Takmičenja su održana samo u muškoj konkurenciji u dvije discipline: u bobu dvojcu i bobu četvercu. Najuspješnija nacija je bila Istočna Njemačka, koja je osvojila dvije zlatne medalje, a najuspješniji takmičari bili su Nijemci Wolfgang Hoppe i Dietmar Schauerhammer.